cyanic-selkie/wikianc huggingface dataset:
Gävleborgin lääni
Maakäräjät
Maakäräjät perustettiin Ruotsiin vuonna 1863. Maakäräjävaltuusto (ruots. landstingsfullmäktige) valitaan samaan aikaan kuin valtiopäiväedustajat ja kunnanvaltuustot. Vaaleja varten Gävleborgin lääni on jaettu seuraaviin 4 vaalipiiriin: Valtuuston paikoista yhdeksän kymmenesosaa on kiinteitä paikkoja (ruots. fasta mandat) ja niiden lisäksi yksi kymmenesosa on tasauspaikkoja (ruots. utjämningsmandat). Maakäräjävaltuustossa on yhteensä kaikkiaan 75 paikkaa, ja seuraavassa on esitetty viimeisimpien maakäräjävaalien tulos.
Muiden puolueiden äänistä Sjukvårdspartiet Gävleborg sai 5,84 %, mikä oikeutti 4 paikkaan maakäräjäkvaltuustossa. Muut puolueet saivat 0,18 % äänistä, mikä ei oikeuttanut paikkoihin maakäräjävaltuustossa.
Väestönkehitys
Vielä vanhempien vuoden 1984 lopun tietojen mukaan 3,7 prosenttia läänin asukkaista oli ulkomailla syntyneitä. Tuolloin läänissä asui 5 777 Suomessa syntynyttä, mikä vastasi 2,0 prosenttia läänin väestöstä.
Emmanuelle
Kesän 1987 esitys saavutti suuren suosion silloin Neuvostoliittoon kuuluneessa Virossa, jonka pohjoisosiin Suomen television lähetykset näkyivät, vaikka sen katsominen oli kiellettyä. Neuvosto-Viron johtaja Karl Vaino oli kieltänyt Suomen television katsomisen mahdollistavat antennit, kieltoa ei kuitenkaan noudatettu.
Virtuaalitodellisuus
Virtuaalimaailmat
Virtuaalimaailma on usein hyvin samankaltainen todellisen maailman kanssa, jolloin ohjelmisto simuloi muun muassa tavanomaisia fysiikan peruslakeja ja tyypillisiä elävien olentojen liikkumisen ja ihmisten kommunikaation sääntöjä. Monen käyttäjän maailmoissa käyttäjät ovat tällöin toistensa kanssa aktiivisessa vuorovaikutuksessa ja muovaavat toistensa kokemaa virtuaalitodellisuutta. Yhden käyttäjän tietokonepelit puolestaan voivat olla virtuaalimaailmoja, joissa käyttäjä on vuorovaikutuksessa vain simulointiohjelmiston luomien asukkaiden kanssa.
Uno Jansson
Henkilötiedot ja ammattiura
Jansson oli naimisissa vuodesta 1910 opettaja Jenny Kristina Tolosen kanssa. Pariskunnan poika, reservin vänrikki Eino August Jansson (s. 1916) haavoittui talvisodassa Sakkolassa 19. helmikuuta 1940 ja menehtyi haavoihinsa kenttäsairaalassa Kaukolassa.
Aurinkoperhoset
Alaheimon lajit ovat myrkyllisiä toukan ravintokasveistaan keräämien yhdisteiden vuoksi. Ryhmänä kaposiipiä ja hopeatäpliä on tutkittu varsin runsaasti, koska suojaava yhdennäköisyys eli mimikry on näillä perhosilla poikkeuksellisen yleistä ja monimuotoista. Sitä esiintyy etenkin Müllerin mimikrynä, jossa myrkylliset perhoset pyrkivät olemaan keskenään samannäköisiä. Lisäksi myös monet muihin perhosryhmiin kuuluvat perhoslajit pyrkivät muistuttamaan alaheimon myrkyllisiä lajeja. Tätä ilmiötä kutsutaan Batesin mimikryksi.
Plamen Dimov
thumb|Plamen Dimov Plamen Dimov on Kiteellä asuva bulgarialaissyntyinen musiikinopettaja. Dimov on toiminut muusikkona sekä Bulgariassa että Suomessa. Hän on ollut alkuperäisen Nightwishin kokoonpanon ensimmäinen ulkopuolinen tukija ja isähahmo, ja soittanut kaikki viulut yhtyeen Oceanborn-levylle.
Differentiaaliyhtälö
Ratkaisu ja sen olemassaolo
Mitään yleistä keinoa differentiaaliyhtälön ratkaisemiseksi ei ole, ja analyyttisen ratkaisun löytyminen ylipäänsä on taattua ainoastaan lineaarisille differentiaaliyhtälöille. Myös eräille epälineaarisille yhtälöille tunnetaan analyyttinen ratkaisu, mutta sen löytyminen ei siis yleensä ole taattua. On olemassa suuri joukko erikseen nimettyjä differentiaaliyhtälöitä, joiden analyyttiseen ratkaisuun johtava menetelmä tunnetaan. Näitä tapauksia on lueteltu artikkelin lopussa. Differentiaaliyhtälöille on myös tyypillistä, että ratkaisumenetelmän tuottaman yleisen ratkaisun lisäksi on olemassa myös erikoisratkaisu, jota ei usein ole mahdollista löytää kuin päättelemällä tai huomaamalla.
Ensimmäisen kertaluvun yhtälöitä
Tätä johtamista kutsutaan yhtälön separoinniksi. Nyt yhtälön kumpikin puoli voidaan integroida tavallisesti, toinen muuttujan x ja toinen muuttujan y suhteen. missä funktioilla F ja G on yhteys. jonka erikoistapauksina saadaan monet muut 1. kertaluvun differentiaaliyhtälöt.
Dildo (saari)
Dildo on suurin kolmesta saaresta, jotka sijaitsevat Trinity Bayn pohjukassa, Dildon kaupungin edustalla Newfoundlandissa Kanadassa. Arkeologit ovat löytäneet alueelta merkkejä asutuksesta jo noin vuodelta 150.
Canarseet
Manhattanin myyminen
Uuden-Amsterdamin kuvernöörinä Peter Minuit ylläpiti kuuden vuoden ajan hyviä suhteita alueen intiaaneihin. Hänen seuraajansa Wouter Van Twiller, joka vastaanotti viran vuonna 1633, ei onnistunut intiaanipolitiikassaan aivan yhtä hyvin, mutta suurilta levottomuuksilta vältyttiin. Twillerin paikalle vuonna 1637 tullut Willem Kleft sen sijaan epäonnistui täydellisesti ja oli saattaa perikatoon koko Uuden-Amsterdamin ja sen ympärille rakennetun siirtokunnan.
Paavo Arhinmäki
Paavo Erkki Arhinmäki (s. 13. joulukuuta 1976 Helsinki) on suomalainen vasemmistoliiton poliitikko. Hän toimi kansanedustajana 2007–2021, vasemmistoliiton eduskuntaryhmän puheenjohtajana 2019–2021, puolueensa puheenjohtajana vuosina 2009–2016 ja kulttuuri- ja urheiluministerinä vuosina 2011–2014. Hän oli vasemmistoliiton ehdokkaana vuoden 2012 presidentinvaalissa.
Kulttuuri- ja urheiluministeri: 2011–2014
Vuonna 2013 yleisurheilun MM-kilpailuissa Moskovassa Arhinmäki protestoi Venäjän niin sanottua homopropagandalakia vastaan heiluttamalla sateenkaarilippua katsomossa. Saman vuoden elokuussa Arhinmäki kutsui rap-artisti Cheekin musiikkia ”hirveäksi sonnaksi”. Sotšin talviolympialaisissa 2014 Arhinmäen alkoholinkäyttö Suomen jääkiekkomaajoukkueen pronssijuhlissa herätti huomiota ja Arhinmäki pahoitteli myöhemmin käytöstään. Ennen paluutaan Suomeen hän kommentoi Norjan menestystä naisten 30 kilometrin hiihdossa toteamalla, että ”jos norjalaisilla on mennyt voitelu ja lääkitys tähän saakka pieleen, niin nyt se oli kunnossa.” Kommentin tulkittiin viittaavan dopingin käyttöön, ja se herätti kohua myös Norjassa.
Vasemmistoliitto jättäytyi hallituksesta huhtikuussa 2014 opiskelijoihin, eläkeläisiin, työttömiin ja lapsiperheisiin kohdistuneiden leikkauspäätösten takia, ja Arhinmäki luopui ministerin tehtävistään 4. huhtikuuta 2014. Kokoomuksen puoluekokouksen yhteydessä kesäkuussa 2014 eräät puheenjohtajakandidaatit kertoivat Arhinmäen olleen hallituksessa vaativa neuvottelukumppani: Alexander Stubb ilmoitti olleensa jo aamusta ”frustroitunut” ja Jan Vapaavuori oli ruvennut kaipaamaan ”toista Paavoa” (Paavo Väyrystä).
Poliittiset näkemykset
Arhinmäki on kirjoittanut ajatuksistaan kirjan Punavihreä sukupolvi. Punavihreyden lisäksi Arhinmäki määrittelee itsensä ”demokraattiseksi sosialistiksi”. Helsingin Sanomien Minttu Mikkosen mukaan Arhinmäki tunnetaan räväkkänä ja terävänä poliitikkona, joka kannattaa punavihreää, arvoliberaalia linjaa ja vaatii vasemmistoliitolta vahvaa aatteellisuutta.
Heti puheenjohtajavalintansa jälkeen Arhinmäki määritteli vasemmistoliiton puolueeksi, joka kannattaa demokraattista sosialismia. Arhinmäki on kertonut haluavansa uudistaa puoluetta nykyaikaisempaan suuntaan ja selkeyttää puolueen viestiä. Arhinmäen mielestä vasemmistoliitto tarvitsee jatkossakin vahvan aatepohjan. Hänestä on vaikea nähdä vasemmistopuoluetta, joka ei nojaisi sosialismiin ja humanismiin, mutta näitä aatteita ei Arhinmäen mukaan kuitenkaan pidä nähdä rajoittavina tai valmiiden vastauksien antajana.
Arhinmäki on vaatinut kaikkein köyhimpien kansalaisten aseman parantamista. Maaliskuussa 2006 hän esitti pienimpien sosiaalitukien ja työmarkkinatuen nostoa sekä maataloudelta leikattujen EU-tukien kompensaatiota. Arhinmäki vastusti Vanhasen II hallituksen yliopistouudistusta ja Lex Nokiaa. Hän ei kannata eläkeiän nostoa. Arhinmäki on tiukan kielteinen ydinvoimaa kohtaan. Hän suhtautuu maahanmuuttajiin myönteisesti. Arhinmäki kannattaa turkistarhauksen lopettamista, mutta vasta siirtymäajan jälkeen. Arhinmäki haluaisi rauhanturvaajat pois Afganistanista. Arhinmäki on esittänyt valtionyhtiöiden aseman vahvistamista ja niiden omistajaohjauksen tiukentamista. Hänen mielestään valtionyhtiöissä valtion omistusta ei tule vähentää vaan lisätä.
Arhinmäki teki esityksen laajentaa hyvitysmaksut tietokoneisiin ja matkapuhelimiin, joka kuitenkin kaatui hallituksessa joulukuussa 2011.
Kohuja ja rikosepäilyjä
Vasemmistonuorten puheenjohtajana ollessaan Arhinmäen väitettiin osallistuneen FC Jokereiden ottelussa poliiseille osoitettuihin herjaushuutoihin, joissa viitattiin kahden poliisin surmanneeseen Steen Christenseniin ja kuolleisiin poliiseihin. Paikalla olleet poliisit olivat närkästyneet tästä, ja Helsingin rikospoliisi kirjoitti asiasta Murharyhmä-lehdessään. Vuonna 2007 Suomi-Serbia -jalkapallo-ottelussa Arhinmäki oli kutsunut serbialaisfaneja murhaajiksi ja vasemmistoliiton eduskuntaryhmän silloinen puheenjohtaja Annika Lapintie keskusteli hänen kanssaan asiasta.
Yksityiselämä
Arhinmäki on syntynyt Helsingissä ja asui nuoruusvuosinaan Pasilassa. Arhinmäki on ollut naimisissa eläinlääkäri Päivi Lahden kanssa tammikuusta 2012. Parilla on kaksi tytärtä, jotka syntyivät helmikuussa 2012 ja maaliskuussa 2015. Arhinmäki asuu perheineen Herttoniemenrannassa. Elokuvantekijä Jussi Arhinmäki on Paavo Arhinmäen veli.
Huuhteluaine
Annostelu
Huuhteluainetta riittää usein pienempi määrä kuin ohjeessa väitetään. Vajaaseen koneelliseen tulee muutenkin laittaa vajaa annos huuhteluainetta. Jotkin kankaat voivat pysyä pehmeinä, vaikka ainetta ei käyttäisi joka kerta.
Mihin huuhteluainetta ei pidä käyttää
Huuhteluaine voi vahingoittaa elastaanikuituja. Se ei siis sovi vaatteille, joiden tuoteselosteessa lukee "elastaani" tai sen tuotenimi Lycra, Dorlastan tai Spandex. Elastaania on erityisen usein uimapuvuissa ja alushousuissa sekä muissa joustavissa vaatteissa.
Untuvavaatteillekaan huuhteluaine ei sovi, koska se vähentää niiden ilmavuutta.
Haittoja
Huuhteluainetta kertyy helposti vaatteisiin, jos sitä käyttää suositellun määrän joka pesussa.
Marjatuomipihlaja
Ulkonäkö ja koko
Marjatuomipihlaja kukkii aikaisin keväällä, jolloin lehdet ovat vasta puhkeamassa. Valkoisia, halkaisijaltaan noin 2–3 senttimetrin mittaisia kukkia on runsaasti. Pienehköt, sinimustat marjat kypsyvät kesä–heinäkuussa.
Villa Christiansberg
Huvila tunnetaan myös Sergeliuksen talona, minkä nimen se sai Amalia Christiansenin pojantyttären Dagmar Christiansenin mentyä naimisiin Fredrik Sergeliuksen kanssa.
Suomen laulu (laulu)
Äänityksiä
Kansalliskirjaston Raita-digitointikokoelmassa kappale löytyy ainakin Suomen Laulun (sekakuoro) esittämänä, ruotsiksi Manskören M.M esittämänä  sekä tenori M.A. Goltisonin tulkitsemana. Siitä on myös Juho Koskelon varhainen fonografiäänitys (1914-1921 ?) joka on kuunneltavissa University of Californian fonografilieriökokoelmassa.
Forró
Nimen alkuperä
Toinen, edellistä suositumpi, tulkinta on, että nimi syntyi 1900-luvun alussa Pernambucossa rautatietä rakentaneiden englantilaisten insinöörien viikonloppujuhlista. Osa juhlista oli avoimia kaikille, "for all", osa ei. Englanninkielinen sana vääntyi helpommin brasilialaisten suuhun sopivaksi, forróksi. Kolmas mukaelma vaihtaa englantilaiset toisen maailmansodan aikaan Natalin sotilastukikohtaan sijoitettuihin amerikkalaisiin.
Tunnettuja esiintyjiä
Kappaleiden sanoitukset kertovat usein hyvin voimakkaista tunteista: rakkaudesta, romansseista, intohimosta tai mustasukkaisuudesta.
Klaus Mäkelä (muusikko)
Mäkelän isä on sellisti Sami Mäkelä ja äiti pianisti Taru Myöhänen-Mäkelä. Isoisä Tapio Myöhänen on viulisti ja alttoviulisti. Hänen pikkusiskonsa Ellen Mäkelä tanssii Kansallisoopperan baletissa ja soittaa alttoviulua.
Kristiinankaupungin taistelu
Taistelu
Taistelun aikana kaatui yhdeksän punakaartilaista, seitsemän venäläistä ja neljä valkoista. Lisäksi punakaartin päällikkö Frans Aarnio teloitettiin kenttäoikeuden päätöksellä kaksi päivää myöhemmin. Vangiksi jäï 74 punaista ja noin 160 venäläistä. Punakaartilaiset lähetettiin Vaasan vankileirille 3. helmikuuta, kun taas venäläiset jäivat Kristiinankaupunkiin perustetulle vankileirille.
Begriffsschrift
Merkintätapa
Fregen järjestelmä vastaa nykyaikaista toisen kertaluvun logiikkaa, ja se esitteli kvantifioidut muuttujat ja kvanttorit logiikkaan ensimmäisen kerran. Fregen käyttämä merkintätapa poikkesi kuitenkin nykyisestä huomattavasti: hän käytti hyvin idiosynkraattista kaksiulotteista merkintätapaa, jossa konnektiivit ja kvanttorit on piirretty kaavoja yhdistävillä viivoilla, kun nykyään ne merkitään puolestaan sellaisilla symboleilla kuin ¬, ∧, ∨, ∃ ja ∀. Esimerkiksi implikaatio ”B implikoi A:n” eli merkittiin Fregen merkintätavalla.
Naisen logiikka (albumi)
Naisen logiikka on kokoelma-albumi Spede Show -televisiosarjan Naisen logiikka -sketseistä. Albumin julkaisi Edel Records vuonna 2002.
Ruth Bader Ginsburg
Akateeminen ura ja ACLU
pienoiskuva|Ruth Bader Ginsburg vuonna 1977. Ginsburg opetti oikeustiedettä vuosina 1963–1972 newjerseyläisessä Rutgersin yliopistossa ja vuosina 1972–1980 Columbian yliopistossa. Hän oli Columbian yliopiston oikeustieteellisen tiedekunnan ensimmäinen naispuolinen vakinainen professori.
Yhdysvaltain korkein oikeus
Yhdysvaltain presidentti Bill Clinton nimitti 22. kesäkuuta 1993 Ginsburgin Yhdysvaltain korkeimman oikeuden tuomariksi eläkkeelle jäävän Byron Whiten tilalle. Clintonin sanotaan halunneen lisätä korkeimman oikeuden tuomariston monimuotoisuutta nimittämällä tuomariksi juutalaistaustaisen naisen; Ginsburg oli vuonna 1993 korkeimman oikeuden ainoa juutalaistaustainen tuomari ja toinen kahdesta Yhdysvaltain korkeimman oikeuden tuomarina koskaan toimineesta naisesta.
Ginsburg toimi korkeimman oikeuden tuomarina yli 27 vuotta. Monet edistysmieliset toivoivat hänen jäävän eläkkeelle presidentti Barack Obaman virkakaudella, jotta Obama voisi nimittää hänen tilalleen toisen edistysmielisen tuomarin turvaamaan saavutetut oikeudet. Ginsburg pysyi kuitenkin virassa vuonna 2020 tapahtuneeseen kuolemaansa asti.
Satu Mare (piirikunta)
Maantiede
Satu Maren piirikunta rajautuu idässä Maramureşin piirikuntaan, etelässä Bihorin ja Sălajin piirikuntiin, lännessä Unkarin Szabolcs-Szatmár-Beregin lääniin sekä pohjoisessa Ukrainan Taka-Karpatian alueeseen.
Väestö
Piirikunnan asukkaista romanialaisia on 57,73 %, unkarilaisia 34,5 %, romaneja 5,32 % ja saksalaisia 1,51 %.
Linz
Talous
Linzin työpaikat vetävät väkeä myös muualta: vuonna 2009 siellä oli 200 000 työpaikkaa joissa kävi 90 000 työmatkalaista kaupungin ulkopuolelta.
Linus Ölund
Seuraura
Huhtikuussa 2018 Ölund teki kolmivuotisen NHL-tulokassopimuksen Pittsburgh Penguinsin kanssa. Hän pelasi kauden 2018–2019 kokonaan AHL-joukkue Wilkes-Barre/Scranton Penguinsin vahvuudessa, jossa Ölundin tulokaskausi toi 61 runkosarjaottelussa tehot 6+9=15. Hänen kehityksensä ei kuitenkaan edennyt odotetulla tahdilla. Kesäkuussa 2019 Pittsburgh Penguins vahvisti Ölundin palaavan 2019–2020 kattavalla sopimuksella lainalle Brynäs IF:n SHL-joukkueeseen. Taustalla oli hänen oma halunsa palata joukkueeseen hakemaan itseluottamusta. Kauden jälkeen, toukokuussa 2020 Penguins asetti Ölundin ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Ölundin sopimus purettiin.
Pajalan kunta
Lars Levi Laestadius asui Pajalassa vuodesta 1849 kuolemaansa, vuoteen 1861 saakka.
Linus Ölund
Maajoukkueura
Ruotsin A-maajoukkueessa Ölund on pelannut kymmenen ottelua tehopistein 2+4=6. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Ensimmäisen A-maajoukkuemaalinsa Ölund teki seuraavassa ottelussa 6. huhtikuuta 2018 Oskarshamnissa Slovakiaa vastaan.
Titusville (Florida)
Titusville on kaupunki Brevardin piirikunnassa Floridan osavaltiossa Yhdysvalloissa. Kaupungin väkiluku oli vuoden 2019 arvion mukaan 46 580. Vuosina 2010–2019 kaupungin väkiluku kasvoi 6,8 prosenttia. Kennedyn avaruuskeskus sijaitsee Titusvillen lähellä olevalla Merrittin saarella.
Liisa Nevalainen
Anna-Liisa Häyrinen (ent. Högdahl, o.s. Nevalainen; ) oli suomalainen näyttelijä ja salapoliisikirjailija.
Ura
Nevalaisen ensimmäinen teatterikiinnitys oli Helsingin Kansanteatteriin vuonna 1936, jossa hän työskenteli kymmenen vuotta. Myöhemmin hän näytteli myös Tampereen Työväen Teatterissa sekä Kotkan ja Lahden kaupunginteatterissa. 1950-luvun loppupuolella Nevalainen työskenteli Intimiteatterissa kaksi vuotta. Pitkän teatteriuran lisäksi hän esiintyi 26 elokuvassa vuosina 1934−1962, enimmäkseen pikkuosissa. Nevalaisen ensimmäinen merkittävä filmirooli oli vuoden 1945 elokuvassa Vastamyrkky. Elokuvassa Skandaali tyttökoulussa (1960) hänellä oli pääosa tyttökoulun johtajattarena. Nevalaisella oli myös naispääosa Punaisessa viivassa (1959). Hän teki ehkä tunnetuimman roolinsa elokuvassa Pojat (1962), jossa hän näytteli Jaken äitiä.
Hyvinkään rautatieasema
Historiaa
Kun Helsingin–Hämeenlinnan radan rakennustyöt alkoivat tulevan Hyvinkään seudulla vuonna 1857, radan varsi oli asumatonta Nurmijärven pitäjään kuuluneen Hyvinkäänkylän takamaata. Alueella kulkivat ainoastaan maantie Helsingistä Hausjärven kautta Hämeenlinnaan ja siitä haarautunut Vaiveron kylätie. Ensimmäiset radan rakentajien asumukset ja sairaala sijoitettiinkin Vaiveron kylän taloihin, muutaman kilometrin päähän nykyiseltä asemalta luoteeseen. Rakennustöiden edetessä nykyisen aseman seudulle pystytettiin rakentajien asumuksia ja vankisiirtola, koska työssä oli mukana myös vankeja. Vuoteen 1861 saakka toiminnassa ollut vankisiirtola sijaitsi nykyisen asema-alueen pysäköintialueen pohjoispuolella.
Hiljaiselo ei kuitenkaan jatkunut pitkään, sillä vuonna 1871 paikkakunnalle saapuivat Hangon radan rakentajat. Yksityisen radan rakentajat olivat huomattavasti kansainvälisempää joukkoa kuin valtion rautatien rakentajat olivat olleet. Koska Hangon rata oli yksityinen, se sai oman asemansa kuusipaikkaisine veturitalleineen. Näin Hyvinkäälle syntyi kaksi erillistä rautatieasemaa omine päälliköineen ja muine henkilökuntineen. Vuonna 1874 pääradan aseman tuntumaan perustettiin valtionrautateiden taimisto, koska metsäisille seuduille rakennettujen asemien ympärille tehtiin puistikoita. Taimiston sijoittamiseen hiekkaiselle Salpausselälle on epäilty Hyvinkäälle muuttaneen rautateiden johtajan Georg Strömbergin näkemyksiä. Hangon rata siirtyi valtiolle kuitenkin jo vuonna 1875.
1800- ja 1900-lukujen vaihteessa Hyvinkään asemakylän elämä vilkastui toisaalta teollistumisen, toisaalta siirtolaisuuden ansiosta. Suomesta Amerikkaan matkanneet siirtolaiset kulkivat junalla Hankoon, josta lähti ympärivuotinen laivayhteys Britanniaan. Pohjanmaalta tulleet matkaajat yöpyivät Seinäjoella ja Hyvinkäällä, joihin oli rakennettu erityiset siirtolaismajatalot. Osa siirtolaisista joutui odottamaan Hyvinkäällä, koska Hangon majapaikat olivat siirtolaisuuden huippuvuosina niin täynnä, ettei tilaa uusille lähtijöille aina ollut. Hyvinkäällä toimi laivayhtiöiden asiamiehiä, jotka kaupittelivat matkaajille laivalippuja.
Maantieyhteyksien parantuessa Hyvinkään asema rautateiden solmukohtana alkoi vähentyä sotien jälkeen. Henkilöliikenne Karkkilan radalla lopetettiin vuonna 1961 ja koko rata poistettiin käytöstä ja purettiin tavaraliikenteen päätyttyä vuonna 1967. Myös Karkkilan radan asemarakennus purettiin. Henkilöliikenne Hangon radalla Hyvinkään ja Karjaan välillä puolestaan lopetettiin vuonna 1983, minkä jälkeen kyseisellä rataosalla on liikennöinyt vain tavarajunia. Rautatiemuseo siirrettiin Helsingin rautatieaseman ahtaiksi käyneistä tiloista entisen Hangon radan asemarakennukseen ja veturitalliin vuonna 1974. Hyvinkään rautatieasema siirrettiin kauko-ohjaukseen vuonna 1993 ja alikulkukäytävä asemarakennukselta välilaiturille valmistui vuonna 1995. Hyvinkään asemarakennus siirtyi VR-Yhtymälle vuonna 1995 ja asema-alueen muita rakennuksia Ratahallintokeskukselta Senaatti-kiinteistöille vuonna 2007.
Pirunviulu
Toimintaperiaate
Pitkä rautalanka voidaan kiinnittää ikkunan lähistölle, esimerkiksi hirsitalon kulmaan naulalla. Lanka kiristetään ja sitä hangataan esimerkiksi hartsinpalalla tai viulun jousella. Tällöin ikkunalasi ja puu vahvistavat toiminnasta syntyvän voimakkaan kitisevän äänen eli se resonoi. Tätä käytettiin naapureiden kiusana ennen vanhaan. Toinen tapa oli iskeä hakaneula kiinni puiseen ikkunankarmiin siten, että neulan lukituspää oli kiinni ikkunassa. Neulaan oli kiinnitetty pitkä karhulanka, joka oli käsitelty tinktuuran ja kumihartsin seoksella (ns. pіrunpаska ), ja jota lankaa lisäksi hangattiin hartsinpalalla. Tällöin laitteesta lähti valittava ääni samalla, kun lukituspää naputti ikkunalasia vasten.
Manitoba Moose
Historia
Kun IHL lopetettiin, joukkue liittyi American Hockey Leagueen, ja siitä tuli NHL-joukkue Vancouver Canucksin farmiseura. Entinen Canuksin pelaaja Stan Smyl siirtyi Moosen valmentajaksi. Myöhemmin hänet korvattiin Randy Carlylella, joka pian siirtyi Mighty Ducks of Anaheimiin. Alain Vigneault toimi valmentajana yhden kauden ennen siirtymistään Vancouveriin, ja hänen tilalleen palkattiin entinen Winnipeg Jetsin pelaaja Scott Arniel.
Saavutukset kausittain
American Hockey League
Kerttu
Kerttu on Gertrud-nimen muunnos. Kerttu on vanhin Suomessa tunnettu kristillisperäinen naisen nimi, Kerttu mainitaan jo 1200-luvulta Piispa Henrikin surmanneen Lallin vaimona. Kerttu-nimi tuli Kansanvalistusseuran kalenteriin vuonna 1882 ja oli siellä vuoteen 1883. Almanakasta Kerttu on löytynyt vuodesta 1890 lähtien. Nimestä on käytössä myös muunnos Kerttuli. Sekä Kertun että Kerttulin nimipäivä on 17. maaliskuuta.
Palindromi
Palindromirunous
Kirjailija Sami Liuhdon palindrominen runoteos ilonirunonurinoli ilmestyi vuonna 2013 Turbatorin kustantamana. ilonirunonurinolissa palindromisuus ulottuu myös teoksen muotoon, kuten tekstisivujen määrään (66) ja sisällysluetteloihin. Liuhto on myös muissa teoksissaan käyttänyt palindromimuotoja sekä esimerkiksi sananeliöitä. Kokonaan palindromisia runoteoksia Liuhdon tuotannossa ovat Ajattaja (Käsite 2019) sekä Iskut iso kello kuiski (ntamo 2021), joka koostuu yhdestä pitkästä palindromista.
Ternand
thumb|250px|Château de Ternand-linnan rauniot Ternand on kunta Rhônen departementissa Rhône-Alpesin hallintoalueella Ranskassa. Kunnassa oli 625 asukasta vuoden 1999 väestönlaskennassa. Ternand'n pinta-ala on 11 neliökilometriä.
Haukiveden–Kallaveden alue
Toisen jakovaiheen alueita ovat seuraavat yhdeksän aluetta tai valuma-aluetta  :
Holosijivin piiri
pienoiskuva|100px|Holosijivin piirin vaakuna pienoiskuva|Holosijivin piirin sijainti Kiovassa, alinna vaaleanpunaisena. Holosijivin piiri on yksi Kiovan kaupungin kymmenestä hallinnollisesta piiristä Ukrainassa. Sen pinta-ala on 156 neliökilometriä ja väkiluku oli vuoden 2018 arvion mukaan 251 895. Vuonna 2001 perustettu Holosijivin piiri perustuu alueellisesti entiseen Moskovan piiriin, joka oli perustettu 1921. Se on Kiovan piireistä eteläisin. Pohjoisessa piirin alue liittyy Kiovan pääkadun H’reštšatykin eteläpäähän, josta piiri ulottautuu etelään Dneprin länsirantaa seuraten.
Naamiot
Suomen Kuvalehden Jorma Tuominen kuvasi pitkään odotettua albumia tuhlatuksi tilaisuudeksi huolimatta ammattitaitoisista studiomuusikoista. Hän vieroksui sen moralistista totisuutta ja surumielisyyttä: ”Sopiessaan Liisa Tavin ilmaisuun Naamioiden laulut samalla alleviivaavat sen kapeutta.”
Itsenäisyyden kuusi
Luovutustilaisuus
Itsenäisyyden kuusen juhlallinen luovutustilaisuus järjestettiin floranpäivänä 13. toukokuuta 1931, jolloin se luovutettiin eduskunnalle ja annettiin samalla Helsingin kaupungin hoidettavaksi. Tilaisuudessa kerrottiin olleen paikalla satoja ihmisiä, joista suuri osa oli ylioppilaita. Kuusen ja muistomerkin otti vastaan eduskunnan puhemies Kyösti Kallio. Lisäksi kutsuvieraana oli muun muassa kenraaliluutnantti Aarne Sihvo, jonka Ray oli pyytänyt kuusen ”kummiksi”.
Ivan Milat
Oikeudenkäynti ja tuomio
Vaikka Milat on todistetusti tappanut vain seitsemän ihmistä, mm. hänen veljensä Boris arvioi haastattelussa toukokuussa 2005, että Milatilla olisi ollut kaikkiaan noin 20 uhria. Veli myös totesi, että "kaikkialla, missä Ivan on työskennellyt, ihmisiä on kadonnut". Tällä hetkellä Australiassa on kymmenen selvittämätöntä murhatapausta, joista poliisi epäilee Milatia.
Sălaj
Sălaj ([səˈlaʒ] ) on piirikunta Romanian Crișanan ja Transilvanian historiallisilla alueilla. Piirikunnan pääkaupunki on Zalău. Sen pinta-ala on 3 864 km² ja siellä on noin 220 447 asukasta (vuonna 2014).
Sălajin piirikunnan nähtävyyksiin kuuluu 77 vanhaa puukirkkoa.
Giuseppe Dessì
Dessì sai vuonna 1972 Premio Strega -palkinnon.
Pajupilli
Pajupilli on pajusta, yleensä vuolemalla, valmistettu yksinkertainen soitin. Pajupillejä on kaksi perusmallia: huilua läheisesti muistuttava, jossa ilmapatsaan ja samalla sävelen korkeutta säädetään sormilla peitettävillä rei'illä, ja toinen jossa ilmapatsasta säädellään pillin sisällä vapaasti liikkuvalla "männällä".
Vaikka pilli onkin periaatteessa yksiääninen, säveltasoa voi muunnella vaihtelemalla ilmanpainetta ja sulkemalla putken päätä sormenpäällä. Kolmantena keinona vaihdella sävelkorkeutta on sulkea pilli kouran sisään ja vaihdella sekä ilmanpainetta että kouran tilavuutta (pillin on oltava riittävän pieni). Kyllin pitkäksi rakennettu pajupilli voi toimia yläsävel huilun tapaan (engl. overtone flute). Tällaisesta soittimesta on käytetty Suomessa myös nimitystä pitkähuilu.
Valmet Vihuri
Käyttö
Koneesta tuli aikanaan Suomen ilmavoimien eniten käytetty lentokone 1950-luvun puoleen väliin mennessä. Sille tapahtui myös paljon onnettomuuksia, josta lehdistö nosti ison hälyn. Vihurin luotettavuutta puitiin myös eduskunnassa. Huomiota herätti Elimäen Villikkalassa 14. joulukuuta 1957 tapahtunut Vihuri VH-4 -koneen maahansyöksy, jossa saivat surmansa lento-opettaja ylivääpeli Kolehmainen ja konetta lentänyt kokelas Risto Kuuskoski, joista jälkimmäinen oli hieman myöhemmin Suomen pääministeriksi tulleen Reino Kuuskosken poika. Tämän onnettomuuden jälkeen sattui vielä kaksi, joissa menetettiin ohjaaja: 15. huhtikuuta 1959 vänrikki Sainion ohjaama VH-47 putosi ohjausvirheen takia Kokemäellä ja 20. huhtikuuta 1959 kuoli kokelas Mielonen epäonnistuneessa pakkolaskussa Porissa. Kone oli VH-40. Näiden tapausten jälkeen Valmet Vihuri julistettiin 21. huhtikuuta 1959 lentokieltoon ja 26. toukokuuta puolustusministeri ilmoitti, että koko konetyyppi poistettaisiin käytöstä.
Kevätpiippo
Elinympäristö
Kevätpiippo viihtyy monenlaisissa metsäympäristöissä, kuten erilaisissa kangasmetsissä, lehdoissa, lehtokorvissa ja -niityillä. Lisäksi sitä tavataan metsänreunoissa, pensaikoissa sekä koivuletoilla.
Guy Lombardo
New Yorkissa Royal Canadians esiintyi lukuisissa radio-ohjelmissa ja se levytti useita hittisävelmiä alkaen vuodesta 1927 aina vuoteen 1954. Guy Lombardosta tuli tunnettu julkisuuden henkilö 1930-luvun alussa sekä musiikkinsa että radio-ohjelmiensa kautta. Hänen vuosittainen uudenvuodenaaton radioshownsa teki ”Auld Lang Synesta” klassikon Yhdysvalloissa. Yhtyeuransa jälkeen Lombardo työskenteli New Yorkin Jones Beach Marine Theaterissa, jossa hän esiintyi kuolemaansa saakka.
Aseeminen kirjoittaminen
Suomalaisia aseemisen kirjoituksen tekijöitä ovat olleet muun muassa Satu Kaikkonen, Karri Kokko ja Marko Niemi. Myös Jukka-Pekka Kervisen tuotantoon sisältyy aseemisia kirjoituksia.
Nivelreuma
Biologiset reumalääkkeet
Biologiset lääkkeet ovat yhdistelmä-DNA-tekniikalla valmistettuja proteiineja, joista nivelreuman hoidossa käytettävistä useimmat pyrkivät tuumorinekroositekijän neutralisoimiseen elimistössä. Tuumorinekroositekijä on sytokiini, jolla on keskeinen rooli reumaan ja muihin autoimmuunisairauksiin liittyvien immunologisten reaktioiden käynnistämisessä. Osa biologisista lääkkeistä on rakenteeltaan vasta-aineita, elimistön oman puolustusjärjestelmän kehittämiä rakenteita, jotka neutraloivat solunulkoisesta tilasta tunnistamiaan molekyylejä sitoutumalla niihin ja estämällä siten niiden vaikutuksia. Euroopassa nivelreuman hoitoon on hyväksytty kaksi vasta-ainerakenteista lääkettä, Remicade (vaikuttava aine infliksimabi) ja Humira (vaikuttava aine adalimumabi). Näiden lisäksi käytössä on myös Enbrel-niminen valmiste, jonka sisältämä proteiini (etanersepti) on geenitekniikalla valmistettu liukoinen muoto tuumoorinekroositekijän reseptoriproteiinista fuusioituna immuunijärjestelmän tunnistusta helpottavaan osaan.
Elintapahoito
Reuman syynä saattaa olla myös ainakin osittain ruoka-aineallergia, joka voi johtua mistä tahansa allergiaa aiheuttavasta ruoka-aineesta. Yleisimmin kyse on kasvikunnan tuotteista tai juustosta. Joillain potilailla oireet pahenevat runsaasti myös lihaa sisältävän aterian jälkeen, mistä siipikarjanliha muodostaa usein poikkeuksen. Tämä saattaa liittyä siihen, että siipikarja sisältää vain niukasti rautaa, jonka on havaittu pahentavan jopa aneemisten reumapotilaiden oireita ilman että se parantaa heidän anemiaansa.
Hoidon historia
Remissioon pääsyä ei pystytä vielä arvioimaan väestötasolla, mutta Helsingin ja Uudenmaan sairaanhoitopiiri perusti vuonna 2015 reumarekisterin, jonka avulla on tarkoitus seurata hoitotuloksia.
Michael Caine
Michael Caine (alun perin Maurice Joseph Micklewhite; s. 14. maaliskuuta 1933 Lontoo) on kahdesti Oscar-palkittu englantilainen näyttelijä.
Toni Lato
Seurajoukkueura
25. kesäkuuta 2015 Lato allekirjoitti uuden sopimuksen seuran kanssa, joka oli pituudeltaan viisivuotinen. 6. tammikuuta 2016 hänet oltiin nostettu ensimmäistä kertaa seuran edustusjoukkueen miehistöön Copa del Reyn otteluun Granadaa vastaan. Ensiesiintyminen jäi kuitenkin vielä tekemättä.
Gabriel García Márquez
Elämä
Aiemmin hyvät ystävykset García Márquez ja Mario Vargas Llosa riitaantuivat tuntemattomasta syystä tammikuussa 1976. Vargas Llosa löi García Márquezia, eivätkä kirjailijat olleet enää puheväleissä.
Soluväliaine
Koostumus ja tuotanto
Soluväliaine koostuu perusaineesta ja rakenneproteiineista. Perusaineessa on glykosaminoglykaaneja ja proteoglykaaneja. Soluväliaineen rakenneproteiinit muodostavat erilaisia syy- tai verkkorakenteita. Rakenneproteiineja ovat kollageenin lisäksi ainakin laminiini, elastiini, tenaskiini ja fibronektiini. Rakenneproteiinikoostumus kuitenkin vaihtelee kudostyypin mukaan. Lisäksi soluväliaineessa on nestettä, jota kutsutaan interstitiaalinesteeksi eli kudosnesteeksi. Kudosneste käsittää noin 16 % kehon painosta.
Soluväliaine eri kudoksissa
Luukudoksen varhainen soluväliaine koostuu lähinnä kollageenisyistä, mutta osteoblastit aiheuttavat melko pian kalsiumhydroksiapatiittisakan muodostumisen kollageenisyiden sekaan. Mineralisoitumisen jälkeen suurin osa luukudoksen soluväliaineesta on kalsiumhydroksiapatiittia.
Espanjan Neitsytsaaret
Maantiede
Puertoricolaiset turistikirjoitukset käyttävät saarista nimeä Espanjan Neitsytsaaret, mutta useimmat kartat eivät pidä saaria osana Neitsytsaarien aluetta. Osana Puerto Ricoa Espanjan Neitsytsaaret kuuluvat Yhdysvalloille, mutta ne kuuluivat Espanjalle ennen Espanjan–Yhdysvaltain sotaa vuonna 1898. Tämän takia saarilla puhutaan englantia ja espanjaa.
Huvudstaleden
Nykytilanne
Työtä ei alkuvaiheen jälkeen kuitenkaan jatkettu koska se olisi edellyttänyt alkuperäissuunnitelmista poiketen kilometrin pituisen tunnelin kaivamista Huvudstan alle ympäristönäkökulmien noustua esille. Joitain pienempiä töitä silti tehtiin Pampaksen liittymässä 1982–1984. Siellä Tomtebodan postiterminaalin suuntaan johtava ramppi päättyy nyt pusikkoon. Nykyään Norrbyledenin nimellä tunnetun tien itäpää on liitetty Frösundaledeniin ja siitä itäänpäin jatkuvalla 200 metrin hylätyllä moottoritiepätkällä on opiskelijoiden asuntoparakkeja.
Afro-juju
Afro-juju Afro-juju
Ernst Fabritius
pienoiskuva|Ernst Fabritius Ernst Fredrik Fabritius (2. heinäkuuta 1842 Viipurin pitäjä – 8. lokakuuta 1899 Lapinjärvi) oli suomalainen säveltäjä, viulisti ja tilanomistaja.
Henkilöhistoria
Fabritiuksen veljiä olivat tähtitieteilijä Wilhelm Fabritius, pikakirjoituksen kehittäjänä tunnettu luutnantti August Fabritius, eläinlääkäri Ludvig Fabritius ja kenraaliluutnantti Johannes Kristian Fabritius.
Vaitupu
Kulttuuri
Keskimääräinen vaitupulainen syö noin 140 kiloa kalaa vuodessa. Tämän lisäksi pulaka, taaro ja kookospähkinät ovat perinteisiä ruokia Vaitupulla. Myös maahantuotuja ruokia, kuten riisiä ja suolalihaa, syödään paljon. Jalkapallo ja lentopallo ovat suosituimpia urheilulajeja atollilla. Näiden lisäksi siellä pelataan esimerkiksi krikettiä. Bingon pelaaminen on myös suosittu harrastus atollin asukkaiden keskuudessa.
Jussi Oksanen
Vuosina 2001–2005 Oksanen järjesti yhdessä Joni Malmin kanssa vuosittain Malmi & Oksanen Invitational -lumilautailutapahtuman, ensin Sipoon Talmassa ja sitten Porvoon Kokonniemessä.
Tommy Wirkola
Wirkolan ensimmäinen kokoillan elokuva oli Kill Buljo: The Movie vuonna 2007. Elokuva parodioi Quentin Tarantinon Kill Bill -saagaa. Tammikuussa 2009 sai ensi-iltansa komediallinen kauhu- ja splatter-elokuva Død snø (kansainvälisessä levityksessä Dead Snow). Suomessa elokuvaa on esitetty muun muassa Night Visions -tapahtumassa marraskuussa 2009, ja se sai tuolloin yleisöpalkinnon. Vuonna 2010 valmistui ”pseudodokumentti” Kurt Josef Wagle og legenden om fjordheksa (2010), ja hänen ensimmäinen Hollywood-elokuvansa oli 3D-kauhukomedia Hannu ja Kerttu: Noitajahti (2013), jossa näyttelee myös suomalainen Pihla Viitala. Seuraava ohjaustyö, jatko-osa Død snø 2 (2014), kuvattiin Norjassa. Tieteiselokuva What Happened to Monday (2017) syntyi eurooppalaisena yhteistuotantona, ja siinä Noomi Rapace esittää seitsemää identtistä sisarusta.
Fjodor II
thumb|Fjodor II Fjodor II Borisovitš Godunov, (1589 Moskova, Moskovan Venäjä – 20. kesäkuuta (J: 19. kesäkuuta) 1605 Moskova) oli Venäjän tsaari muutaman kuukauden vuonna 1605 Venäjän historian sekasorron aikana tunnetulla ajanjaksolla. Hän oli Boris Godunovin poika. Isänsä kuoleman jälkeen Fjodor valittiin huhtikuussa 1605 tsaariksi. Pajarit vihasivat koko Godunovin sukua, ja kansa uskoi väärän tsaarin olevan syynä onnettomuuksiin.
Kesällä saapuivat Moskovaan Vale-Dmitrin lähettiläät, jotka vaativat Fjodorin syrjäyttämistä. Selitettiin, ettei vallanperijä, Iivana Julman poika Dmitri ollutkaan kuollut Uglitšissa, vaan aikoi palata Moskovaan. Kansa nousi kapinaan ja pajarit, yhtenä johtomiehenä Vasili Šuiski, pidättivät Fjodorin. Fjodor ja tämän äiti murhattiin pian. Vale-Dmitri ratsasti Moskovaan, jossa Dmitrin äiti Maria Nagaja tunnusti tämän pojakseen.
Ylpeys ja ennakkoluulo (vuoden 1995 televisiosarja)
Romaanista on tehty lukuisia tv- ja elokuvasovituksia. Tämä oli jo kuudes BBC:n tekemistä televisioversioista. Aiemmat BBC:n tuottamat tv-sovitukset oli esitetty vuosina 1938, 1952 , 1958 , 1967 ja 1980.
Yleiskatsaus
Ylpeys ja ennakkoluulo julkaistiin Britanniassa VHS:nä ennen viimeisen jakson alkuperäistä esityspäivää. Myyntiluvut lähtivät huimaan nousuun, sillä monet katsojat halusivat saada tietää lopun etukäteen, vaikka se oli ollut saatavilla kirjamuodossa jo lähes kaksisataa vuotta. Aluksi toimitetut 12 000 kopioita kahden videon julkaisusta myytiin loppuun kahden tunnin sisällä julkaisuhetkestä, ja ensimmäisen viikon loppuun mennessä niitä oli myyty jo 70 000 kappaletta. Sarja on sittemmin julkaistu myös DVD:llä, ensin vuonna 2000, myöhemmin digitaalisesti uudelleenmasteroituna ”10-vuotisjuhlajulkaisuna” syyskuussa 2005 (Suomessa 28.4.2006 ) ja sen jälkeen Jane Austen Boxissa vuonna 2008.
Robinson Crusoe
Sisältö
Defoe on saattanut perustaa romaaninsa skotlantilaisen merenkulkijan Alexander Selkirkin tositapaukseen, joskin hän sijoitti tapahtumat toiseen paikkaan (Crusoe joutui Etelä-Amerikan pohjoisrannikon edustalla olevalle saarelle, Selkirk sen sijaan eräälle Tyynenmeren saarelle). Crusoe pelastautuu lopulta saareltaan ja jättää sinne entisistä laivakapinallisista koostuvan siirtokunnan. Defoe kirjoitti myös jatko-osan, joissa Robinson Crusoe palaa saarelleen, kiertää maailman Madagaskarin, Etelä-Aasian ja Siperian kautta.
Mujahidin
Irak
Mujahideen-nimitystä on käytetty myös Irakin sissijoukoista, jotka taistelevat Yhdysvaltain miehitystä ja sen asettamaa hallitusta vastaan. Mujahidin-joukkoihin on liittynyt taistelijoita sekä Irakin sunni- ja šiiamuslimeista. Termiä käytettiin erityisesti taistelijoista, jotka taistelivat Fallujahin piirityksen yhteydessä Yhdysvaltain merijalkaväkeä vastaan huhtikuussa 2004. Yhdysvaltain perääntymisen jälkeen Mujahideen partioivat kaupunkia ja valvoivat šaria-lain täytäntöönpanoa.
Huuliharppu
Toiminta ja rakenne
Kielilaatat sulkevat rungon kamman välit tiiviiksi ilmakanaviksi. Kuhunkin reikään jää yksi puhalluskieli ja yksi imukieli, jotka syttyvät niihin ohjatun ilmavirran suunnan mukaan. Kielet soivat aina vapaina. Rivissä olevat kielet lyhenevät asteittain vasemmalta oikealle. Mitä lyhyempi kieli on, sitä korkeampi on sen ominaisvire ja sitä korkeammalta se soi.
Muunnelmia
Bassohuuliharppua soitetaan ainoastaan puhaltamalla. Sen äänet on sijoitettu kahteen päällekkäiseen runkoon, ja sävelkorkeuden tuottaa kaksi samanaikaisesti soivaa kieltä. Soittimessa on tyypillinen resonanssi, joka syntyy oktaavin välein viritetyistä parikielistä. Korva kuulee soivana sävelkorkeutena alemman kielen tuottaman korkeuden.
Suomen Punainen Risti
Oikeudellinen asema
Suomen Punainen Risti on julkisoikeudellinen yhdistys, ja sen toimintaan sovelletaan yhdistyslain kohtia 6 §, 8 §, 9 §, 10–15 §, 26 § ja 32–39 §. Punaisen Ristin säännöt hyväksytään järjestön yleiskokouksessa ja annetaan Tasavallan Presidentin asetuksella. Järjestön suojelijana toimii Tasavallan Presidentti Sauli Niinistö. Lailla on suojattu ja tunnustettu myös järjestön oikeus Punaisen Ristin nimen ja tunnuksen ilmaisevaan käyttöön Geneven sopimusten mukaisesti. Lisäksi Suomen Punaisella Ristillä on Veripalvelulain mukainen toimilupa veripalvelutoiminnan harjoittamiseen Suomessa.
Suomen Punainen Risti perustetaan
Maailmansotien välisenä aikana Suomen Punainen Risti perusti sairaanhoitajareservin, johon suomalaiset sairaanhoitajat liittyivät sotatilanteen varalta. Lotta Svärdin kanssa käydyn kiistan jälkeen SPR:n sairaanhoitojaosto sai tehtäväkseen hoitaa suomalaisten sairaanhoitajien tietojen ylläpidon ja tarvittaessa liikekannallepanon. Vuonna 1941 perustettiin Mannerheimin käskystä Suomen Punaisen Ristin Apusisarjärjestö, joka koulutti avustavia hoitajia sotasairaanhoidon tarpeisiin. Apusisartoiminnan kokemusten perusteella Suomen valtio aloitti apuhoitajakoulutuksen vuonna 1946. SPR:n oma koulutus lakkautettiin vuonna 1951. Apuhoitajista tuli merkittävä osa suomalaista sairaanhoitoa vuosikymmeniksi. Samoja työtehtäviä tekevät nykyisin lähihoitajat.
Nuorten turvatalot
SPR:n Nuorten turvatalot toimivat nuoriin ja perheisiin erikoistuneena kriisityön keskuksena. Nuoret ja heidän perheensä voivat hakeutua turvatalojen palvelujen piiriin milloin tahansa saamaan apua ja asiat pyritään hoitamaan kuntoon yhdessä perheen kanssa. Turvatalot sijaitsevat Helsingissä, Vantaalla, Espoossa, Turussa ja Tampereella. Eri turvataloja yhdistävät samat toimintaperiaatteet. Turvatalot ovat avoinna nuorille etupäässä iltaisin ja öisin, koska asuminen turvatalossa on väliaikaista ja lyhytkestoista. Henkilökunnan tavoittaa myös päivisin puhelimitse. Palvelut ovat asiakkaille maksuttomia.
Ystävätoiminta
Ystävätoiminnan tarkoituksena on välittää ystäviä yksinäisille ihmisille. Yksinäiset ovat esim. vanhuksia, vankeja ja maahanmuuttajia. Toiminta alkoi vuonna 1959 sairaalavapaaehtoistoiminnalla. Seuraavana vuonna kohderyhmiksi tulivat yksin asuvat vanhukset ja vammaiset. Toimintaan on aikojen saatossa kuulunut myös mm. sosiaalisia lomaleirejä, ulkomaan lomamatkoja, katutyötä ja vanhusten toimintaryhmiä.
Sijoitusomaisuus
Vuonna 2022 Suomen Punaisen Ristin rahamarkkinasijoitukset olivat yhteensä 82,5 miljoonaa euroa. Tästä korkorahastojen osuus oli 39,2 miljoonaa ja osakeomistusten arvo 43,3 miljoonaa euroa. Samana vuonna asunto- ja kiinteistöosakeyhtiöiden arvo oli yhteensä 7,6 miljoonaa euroa.
Penelope Fitzgerald
Fitzgerald sai Booker-palkinnon romaanista Offshore.
Jääkiekon 2. divisioonan maailmanmestaruuskilpailut 2020
'''Jääkiekon 2. divisioonan maailmanmestaruuskilpailut 2020''' oli tarkoitus pelata huhtikuussa 2020. A-lohkon ottelut oli tarkoitus pelata Zagrebissa ja B-lohkon Reykjavíkissa. MM-kilpailut peruttiin koronapandemian takia.
BS Zelda no Densetsu: Inishie no Sekiban
Pelin kulku
Riittävästi pisteitä keränneet pelaajat palkittiin oikean maailman (ei pelimaailman) esineillä.
Apanage-läänitys
Apanage-läänitys oli keskiajalla Ranskassa noudatettu tapa, jolla kuningas luovutti nuoremmalle pojalleen tai nuoremmille pojilleen jokseenkin itsenäisesti hallittavia alueita. Näitä alueita kutsuttiin myös yleistermillä läänityksiksi.
Apanage-järjestelmä
Hallitsijat yrittivät kaikin keinoin saada syrjäytetyiksi kaikkein voimakkaimmat apanage-läänitysten haltijat. Esimerkiksi Ranskan Frans I takavarikoi vuonna 1531 Bourbonnaisin, joka oli viimeinen todella merkittävä apanage-läänitys. Syynä takavarikkoon oli Bourbonin herttua Kaarle III:n petoksellinen toiminta. Useita kertoja suurten apanage-läänitysten haltijat nousivat valtaistuimellekin kuten ensimmäisen Ludvig XII sekä myöhemmin Frans I ja Henrik IV. Tällä tavoin monet keskiajalla luodut apanage-läänitykset palasivat kruunun maiden yhteyteen.
Namur
Historia
1640-luvulla Namur tuli osaksi Espanjan Alankomaita ja sen linnoituksia vahvistettiin. Ludvig XIV hyökkäsi kaupunkiin 1692, valtasi sen ja liitti sen Ranskaan. Hänen linnoitusmestarinsa, marsalkka Vauban, rakensi linnakkeen uudestaan. Vain kolme vuotta myöhemmin 1695 Vilhelm Oranialainen valtasi kaupungin osana yhdeksänvuotista sotaa. Vuoden 1709 sopimuksen mukaan Alankomaiden tasavalta sai haltuunsa kaupungin linnakkeen, mutta Utrechtin rauhassa 1713 itse kaupunki siirtyi Habsburgien haltuun osana Itävallan Alankomaita. Tänä aikana hollantilaiset jälleenrakensivat linnakkeen.
Ranskalaiset valtasivat Namurin joulukuussa 1792 osana Ensimmäisen liittokunnan sotaa. Ranska hyökkäsi uudestaan 1794, ja liitti Namurin itseensä. Napoleonin häviön jälkeen 1815 Wienin kongressi liitti Namurin Yhdistyneeseen Alankomaiden kuningaskuntaan. Nykyinen Belgia irtautui vuoden 1830 vallankumouksessa omaksi valtiokseen, ja Namur pysyi tärkeänä varuskuntakaupunkina. Sen linnake uudistettiin jälleen kerran v. 1877.
Negev
Maantiede
Negev on osa pohjoisen pallonpuoliskon subtrooppisen vyöhykkeen aavikkovyötä. Välimeri viilentää pientä osaa alueesta, kun taas Punaisenmeren vaikutus on lähes olematon. Ilmasto alueella on mantereinen. Lämpötila vaihtelee huomattavasti yön ja päivän välillä. Vuotuinen sadanta vaihtelee negevin pohjoisosan noin 250 millimetristä 50–100 millimetriin suurimmassa osassa aluetta. Aravanlaakso on kuivinta aluetta ja sen sadanta on 25–50 mm. Satava vesi haihtuu nopeasti auringossa. Ilmakosteus on tyypillisesti alhainen.
Somalian historian aikajana
pienoiskuva|upright|Itä-Afrikasta löytynyt [[Homo ergasterin kallo.]] pienoiskuva|Laas Geelin luolamaalauksia. pienoiskuva|Raunioita [[Zeilasta (Saylac).]] Somalian aikajana on tiivistelmä Somalian historiasta Afrikan sarvessa.
Kimppujuurekas
Kimppujuurekas (Gymnopus acervatus, syn. Collybia acervata) on juurekkaiden sukuun kuuluva laji. Se ei ole myrkyllinen, mutta ei myöskään hyvä ruokasieni. Se kasvaa tiiviissä ryppäissä.
Wieliczkan suolakaivos
Aiheesta muualla
49.97917°N, 20.06389°W
Vale-Dmitri I
thumb|Dmitri I Dmitri II, ensimmäinen kolmesta Vale-Dmitristä, oikealta nimeltään mahdollisesti Grigori Otrepjev, oli Venäjän tsaari vuosina 1605–1606. Hän väitti olevansa Iivana IV Julman nuorin poika Dmitri Ivanovitš, joka oli poikaiässä kuollut onnettomuudessa tai murhattu. Dmitri II ilmeisesti menehtyi 17. toukokuuta 1606 kapinassa. Dmitrin seuraajaksi tuli Vasili IV.
Akron-Cantonin lentoasema
Matkustajamäärän kasvu
Vuoden 2012 matkustajamäärä oli kentän historian suurin: yli 1,83 miljoonaa.
Suomen ilmailumuseo
Kokoelmat
Museon kokoelmissa on noin 9 000 esinettä, noin 16 500 kirjaa sekä laaja kokoelma ilmailuaiheisia lehteä ja pienpainotuotteita. Lisäksi museo omistaa runsaan valikoiman lento- ja huoltokirjoja. Valokuvavedoksia, negatiiveja ja dioja on noin 130 000. Arkistomateriaalia on noin 1 800 hyllymetriä. Kokoelmissa on noin 80 ilma-alusta.
Ilmailumuseon kotisivuilla oleva luettelo sisältää myös museon omistamat koneiden osat.
Autourheilu
Lajit
Vuosien varrella autourheiluun on kehittynyt monia eri lajeja, joilla on omat lajikohtaiset sääntönsä.
Drag racing
Vuonna 2010 Euroopassa ajettiin 1000 ft/jalan mittaisella radalla. Esimerkiksi Alastaron 2010 Nitronationalsin voittoon tarvittiin 4,1s aika ja kilpailijat sekä lajia seuraava yleisö jäivät odottamaan ensimmäistä nelosen alitusta 2011. Timo Lehtimäki aloitti sarjassa 2009 ja voitti 4.7.2010 Alastaron EM-osakilpailun. Tosin finaalivastustajan, Risto Poutiaisen, kisaväline oli rakennettu finaalia varten edellisvuoden ajokin rungon ympärille ja muun muassa Lehtimäeltä lainatuista osista perjantaisen aika-ajo-onnettomuuden jälkeen aika-ajopäivän ja eliminaattorin välisen yön aikana.
EcoRun
pienoiskuva|Ecorun kilpailusta kuva EcoRun eli taloudellisuusajo, jossa ajetaan tietty reitti eripituisin osuuksin, on myös autourheilua. Reitti ajetaan Suomessa vakioautoilla liikennesääntöjä noudattaen. Voittaja on se, joka käyttää polttoainetta mahdollimman vähän.
Giovanni Zarrella
Giovanni Zarrella (s. 4. maaliskuuta 1978 Hechingen, Baden-Württemberg) on saksalais-italialainen laulaja ja televisiojuontaja. Kykyjenetsintäkilpailusta 2000-luvun alussa maineeseen ampaissut Zarrella aloitti soolouransa 2006. Hän on muun muassa laulanut italiankielisiä versioita saksalaisista popmusiikin menestyskappaleista, kuten "Ci sarai" ("Irgendwie, irgendwo, irgendwann").
Ura
Giovanni Zarrella syntyi italialaisten siirtolaisten perheeseen Etelä-Saksassa, ja omaksui sekä saksan että italian kielen. Hän muutti perheensä mukana Italiaan 1990-luvulla, mistä hän kuitenkin palasi Saksaan. Zarrellan ensimmäinen yhtye oli Brotherhood, jonka hän perusti kuusitoistavuotiaana. Sittemmin hän opiskeli ATK-alaa, mutta suuntautui lopulta muusikon ammattiin. Zarrellan läpimurto tapahtui 2001, jolloin hän oli mukana Bro'Sis-lauluyhtyeessä, joka voitti saksalaisen Popstars-musiikkikilpailun. Bro'Sis oli aktiivinen neljän vuoden ajan, ja siihen kuului Zarrellan ohella muun muassa Ross Antony, Hila Bronstein ja Indira Weis. Bro'Sisin tyylilajit olivat R&B ja pop, ja siltä ilmestyi neljä studioalbumia sekä muutama singlejulkaisu.
Zarrellan ensimmäinen sooloalbumi, Coming Up (2006), menestyi huonosti. Seuraava albumi, Musica (2008), nousi Saksan musiikkilistalla sijalle 90. Albumin menestynein kappale oli "Wundervoll - Sei bellissima". Sitä seuraavat albumit, Ancora musica (2010) ja La vita è bella (2019), menestyivät aiempia paremmin paitsi Saksassa, myös Itävallassa ja Sveitsissä.
Arad (piirikunta)
Arad on piirikunta Romanian Crișanassa. Piirikunnan pääkaupunki on Arad. Sen pinta-ala on 7 754 km² ja siellä on noin 427 974 asukasta (vuonna 2014).
Aškenasijuutalaiset
Historia
Adolf Hitlerin 1933–1945 johtamassa Saksassa rotuun perustuva antisemitismi saavutti uuden huipun. Toisen maailmansodan aikana ”juutalainen rotu” päätettiin järjestelmällisesti hävittää, ja juutalaisia niin Saksasta kuin sen miehittämistä alueista ja sen puolella sotivista maista vietiin tuhoamisleireille ja osaa hyödynnettiin työvoimana. Arviolta kuusi miljoonaa juutalaista kuoli holokaustissa, joista suurin osa oli aškenaseja. Tämän myötä Yhdysvalloista tuli aškenasielämän keskus.
Kulttuuri
Aškenasitaustaiset tekijät ovat luoneet myös kulttuuria, jonka määrittäminen juutalaiseksi kulttuuriksi ei ole yksiselitteistä silloin, kun se ei erityisesti liity juutalaisuuteen. Esimerkkinä voidaan pitää Arthur Milleriä, joka ansioitui näytelmäkirjailijana, mutta hänen teoksensa eivät varsinaisesti käsitelleet juutalaisia aiheita. Vastaavasti amerikanjuutalainen säveltäjä George Gershwin ei käyttänyt juutalaisia aineksia musiikissaan, kun taas hänen kollegansa Aaron Copland ja Arnold Schönberg hyödynsivät muiden vaikutteiden ohella jonkin verran juutalaisiakin teemoja.